CELEX: 22007D0088
Language: sl
Date: 2007-07-06 00:00:00
Title: Sklep Skupnega odbora EGP št. 88/2007 z dne 6. julija 2007 o spremembi Priloge XIII (Prevoz) k Sporazumu EGP

13.12.2007   
            
            
               SL
            
            
               Uradni list Evropske unije
            
            
               L 328/34
            
         
      SKLEP SKUPNEGA ODBORA EGP
   
   št. 88/2007
   z dne 6. julija 2007
   o spremembi Priloge XIII (Prevoz) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 54/2007 z dne 8. junija 2007 (1).
            
         
               (2)
            
            
               Direktivo 2006/94/ES Evropskega parlamenta in Sveta z dne 12. decembra 2006 o določitvi skupnih pravil za določene vrste cestnega prevoza blaga (kodificirana različica) (2) je treba vključiti v Sporazum.
            
         
               (3)
            
            
               Direktiva 2006/94/ES razveljavlja Prvo direktivo Sveta z dne 23. julija 1962 o določenih vrstah cestnega prevoza blaga med državami članicami (3), ki je vključena v Sporazum in jo je zato treba v okviru Sporazuma razveljaviti.
            
         
               (4)
            
            
               Direktiva 2006/94/ES je kodificirana različica razveljavljenega akta in zato je treba ohraniti trenutno prilagoditev EGP slednjemu –
            
         SKLENIL:
   Člen 1
   Besedilo točke 25 (Prva direktiva Sveta z dne 23. julija 1962) Priloge XIII k Sporazumu se nadomesti z naslednjim:
   
      „32006 L 0094: Direktiva 2006/94/ES Evropskega parlamenta in Sveta z dne 12. decembra 2006 o določitvi skupnih pravil za določene vrste cestnega prevoza blaga (kodificirana različica) (UL L 374, 27.12.2006, str. 5).
   
   Za namen tega sporazuma veljajo določbe Direktive z naslednjo prilagoditvijo:
   
      Določbe Direktive veljajo le za prevoz za lastni račun.“
   
   Člen 2
   Besedilo Direktive 2006/94/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 7. julija 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 6. julija 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 266, 11.10.2007, str. 14.
   
      (2)  UL L 374, 27.12.2006, str. 5.
   
      (3)  UL 70, 6.8.1962, str. 2005/62.
   
      (4)  Navedena ni nobena ustavna zahteva.